Lehman Brothers

Lehman Brothers Holdings Inc. var en ledende amerikansk investeringsbank med hovedkontor i New York. Selskapet hadde før 15. september 2008 26 200 ansatte og samlede aktiva på over 691 milliarder dollar. Konsernet ble grunnlagt i Alabama i 1850 av brødrene Henry, Emanuel og Mayer Lehman, som var immigranter fra Tyskland. 

Som en følge av subprime-krisen fikk konsernet alvorlige økonomiske problemer og den 10. september 2008 rapporterte banken et tap på 3,9 milliarder dollar (22 milliarder norske kroner). 11. september 2008 falt aksjeverdien med 40 prosent. Per 15. september 2008 er bankens verdi sunket med 73 prosent.Aftenposten fakta 15. september 2008. Lehman Brothers.

Lehman-konkursen
15. september 2008 meddelte konsernet at det vil begjære oppbud i henhold til kapittel 11 i USAs konkurslov for å omstrukturere selskapet. Holdingselskapet forsøker å få solgt noen av sine underselskaper. Banken har søkt om å få utbetalt lønninger til selskapets ansatte gjennom amerikanske konkursregler, det såkalte Chapter 11.Dagbladet 16. september 2008. Fakta. Lehman Brothers. side 7

Ifølge konkursbegjæringen har banken en samlet gjeld på 613 milliarder dollar fordelt på mer enn 100.000 kreditorer.Aftenposten fakta. 16. september 2008. Lehman-konkursen Eiendelene har en bokført verdi på 639 milliarder dollar.Aftenposten fakta. 16. september 2008. Lehman-konkursen

Verdien av selskapets aksjer falt 93 prosent da New York-børsen åpnet 15. september 2008.Aftenposten fakta 16. september 2008. Lehman-konkursen Etter konkursbegjæringen er derfor aksjer i Lehman Brothers bortimot verdiløse.  

Utbetalingen til kreditorene vil avhenge av hvor mye Lehman Brothers' eiendeler virkelig er verdt.Aftenposten fakta 16. september 2008. Lehman-konkursen

Toppsjefen i Lehman Brothers fikk i 2007 en bonus tilsvarende  126,5 millioner kroner.Dagbladet 16. september 2008. Fakta. Lehman Brothers. Side 7

Konkursen skyldes at banken ikke klarte å skaffe seg nye lån, fordi markedet mistet tilliten til den.Aftenposten fakta 16. september 2008. Lehman-konkursen

Norske tap
Her er det staten som risikerer størst tap, gjennom oljefondet og Norges Banks valutareserver.Aftenposten fakta 16. september 2008. Lehman-konkursen

Statens pensjonsfond hadde ved årsskiftet 2007/2008 investert i aksjer i Lehman Brothers for 515 millioner kroner.Dagbladet 16. september 2008. Fakta. Lehman Brothers. Side 7

Oljefondet og statens valutareserver eide ved årsskiftet 2007/2008 obligasjoner i Lehman Brothers for 4,7 milliarder kroner.Aftenposten fakta. Lehman-konkursen. 16. september 2008

I tillegg hadde oljefondet 270 millioner i valuta plassert hos Lehman.Dagbladet 16. september 2008. Fakta. Lehman Brothers. Side 7

Oljefondet og valutareservene eide andre Lehman-obligasjoner for nesten 1,8 milliarder kroner. Det er uklart om disse vil bli rammet av konkursen.Aftenposten fakta. 16. september 2008. Lehman-konkursen

Informasjonsdirektør Siv Meisingset i Norges Bank kan ikke si om obligasjonene er 100 prosent sikret.Dagbladet 16. september 2008. Fakta. Lehman Brothers. Side 7

DnB NOR har lånt ut 145 millioner kroner til Lehman Brothers.Aftenposten fakta 16. september 2008. Lehman-konkursen

Storebrand Livsforsikring bokførte et tap 15. september 2008 på 72 millioner kroner som følge av konkursen.Aftenposten fakta. 16. september 2008. Lehman-konkursen

Referanser

Eksterne lenker


Kategori:Finansselskaper fra USA
Kategori:Finanskrisen 2008–2010
Kategori:Selskaper etablert i 1850
Kategori:1850 i USA
Kategori:Næringsliv i New York (delstat)
Kategori:New York